Gwenith Gwyn

Drama gerdd o waith Rhisiart Arwel, Rhydwen Williams a Siôn Eirian ac a lwyfannwyd gan Gwmni Theatr Cymru ym 1980, oedd Gwenith Gwyn. Cyflwynwyd y ddrama gerdd yn Gymraeg a Saesneg. Cyflwynwyd y gwaith yn Theatr Gwynedd, Bangor ac yn Eisteddfod Genedlaethol Cymru Dyffryn Lliw 1980.

 Cymeriadau 
 Mair y forwyn
 Ifan y Gwas
 Ann Thomas
 Catherine Thomas - Mam Ann
 Wil Hopcyn
 Anna y forwyn
 Rhys Price
 Jac
 Marged
 a nifer o drigolion ifanc Llangynwyd.

 Disgrifiad byr 
Drama gerdd yn seiliedig ar hanes Y Ferch O Gefn Ydfa. Gosodir y ddrama ym mhlasdy Cefn Ydfa ac yn nhafarn y Royal Oak yn Llangynwyd. Digwydd y ddrama rhwng Mai 1724 a Mai 1725.

 Cefndir 
"Roedd y cynhyrchiad yn rhan o 'Dymor yr Haf' yn Theatr Gwynedd", yn ôl Marion Fenner yn ei hunangofiant Ŵ, Metron; "oedd yn golygu ein bod ni'n perfformio'r gwaith yn Gymraeg ac yn Saesneg, oedd yn gallu bod yn bur ddryslyd, a fwy nag unwaith, fe deimlais i dipyn o banig wrth gerdded ar y llwyfan heb fod yn hollol siwr pa iaith o'n i fod i'w siarad."

 Cynyrchiadau nodedig 
Llwyfannwyd y gwaith am y tro cyntaf gan Gwmni Theatr Cymru yn Theatr Gwynedd ac yn Eisteddfod Genedlaethol Cymru Dyffryn Lliw 1980.Cyfarwyddwr Gruffudd Jones; cynllunydd Martin Morley; coreograffi Geoff Powell; cast:

 Mair y forwyn - Marion Fenner
 Ifan y Gwas - Ifan Huw Dafydd
 Ann Thomas - Gillian Elisa [Thomas]
 Wil Hopcyn - Bryn Fôn
 Anna y forwyn - Gwen Ellis
 Catherine Thomas - Menna Trussler 
 Rhys Price - J. O. Jones
 Jac - Dilwyn Young-Jones
 Marged - Sian Meredydd
 Trigolion Llangynwyd : Gwyn Vaughan Jones , Rhys Parry Jones, Janet Jones [Janet Aethwy], Dafydd Dafis, Carys Llewelyn a Gwenan Evans. 
 Telynores - Siwan Jones

bawd|Llun o olygfa o Gwenith Gwyn 1980
Mae'r actores Marion Fenner yn cofio am rai digwyddiadau doniol a thrasig, tra'n teithio gyda'r sioe: "Roedd un foment yn ail act y ddrama pan oedd Mair ac Ifan yn cyfarfod mewn golygfa fach gariadus. Roedd angen i ni redeg tuag at ein gilydd, a byddai e wedyn yn cydio ynddo i ac yn fy nghodi i'r awyr cyn dod a fi i lawr yn araf i mewn i gusan. Un noson, ar y ffordd i lawr, fe gnoiais ei drwyn yn ddamweiniol, a thorri cwt - ac fe waedodd y pwr dab fel mochyn" Ond roedd rheswm arall, mwy trasig iddi gofio am y cynhyrchiad. Buodd ei thad "farw'n gwbwl ddirybudd [...] yn bum deg wyth oed" ar ddiwedd sgwrs ffôn a'i ferch,ar ddiwedd un perfformiad.

Cyfeiriadau

Categori:Dramâu Cerdd Cymraeg
Categori:Theatr Gymraeg y 1980au